Суправаджальны ліст
да партфоліё абітурыенкі магістратуры
па праграме “Развіццё культурнай спадчыны”
Вольгі Абразцовай
(Volha Abraztsova)

Добры дзень!
Перш за ўсё, я б хацела сказаць, што маёй матывацыяй паступлення ў магістратуру з’яўляецца жаданне сістэматызаваць і ўдасканаліць свае веды па гісторыі і культуры Беларусі. Мая першая адукацыя - тэхнічная, я маю навуковую ступень кадыдата тэхнічных навук і навуковае званне дацэнта. У партфоліё прыкладаю здымак адпаведных дыпломаў, гэтым хачу засведчыць, што маю досвед навуковых даследванняў, валодаю іх метадалогіяй. 
Але я ўсё жыццё цікавілася краязнаўствам, гістарычнай спадчынай Беларусі, прымала ўдзел як валанцёр у аргкамітэце Фэста экскурсаводаў (у партфоліё прыкладаю падзяку Мінстэрства спорта і турызма) і зрабіла сваё хобі сваёй другой прафесіяй: паспяхова скончыла курсы экскурсаводаў (у партфоліё прыкладаю пасведчанне экскурсавода) і праводзіла экскурсіі для двух экскурсійных грамадскіх ініцыятыў - “Набліжэнне” і “АртВандроўня”. Я лічу, што мая валанцёрская дзейнасць і праца для грамадскіх ініцыятыў сведчаць аб прыхільнасці да ідэі грамадзянскай супольнасці, што супадае з каштоўнасцямі ЭГУ.
Спадзяюся, што падыход “студэнта-цэнтраванага” ўніверсітэта, заснаванага на прынцыпах Liberal Arts, дазволяць мне спалучыць мой уласны прафесійны досвед і адпавядаючыя міжнароднаму ўзроўню веды, якія я атрымаю ў ЭГУ, дзеля высокага прафесіяналізма і кампетенцый, карысных для грамадзянскай супольнасці Беларусі.

З павагай,
Вольга Абразцова.
  




